**În atenția managerilor școlari!**

Analiza informațiilor privind numărul de posturi didactice vacante, oferite Ministerului Educației, Culturii și Cercetării, relevă problema asigurării necesarului de cadre la nivelul întregului sistem educațional. Situația creată demonstrează că una dintre preocupările mari, la acest moment,este determinarea prin argumente concrete, a tinerilor, pe de o parte să îmbrățișeze profesia de pedagog și, pe de altă parte, să-i motivăm pe tinerii specialiști să rămână în sistem.

În scopul promovării bunelor practici educaționale, precum și motivarea tinerilor pentru cariera pedagogică și în temeiul scrisorii MECC nr.03/2-09/1502 din 22.03.2019 privind demararea campaniei ”**Vreau să devin Pedagog**” care se va desfășura în perioada martie - 31 iunie 2019, Direcția Învățământ Hâncești*solicită implicarea* tuturor instituțiilor de învățământ din subordine, în realizarea acțiunilor în cadrul companiei, precum:

|  |  |  |  |
| --- | --- | --- | --- |
| **Nr** | **Conținutul acțiunii** | **Responsabil** | **Note** |
| 1. | Susținerea și încurajarea absolvenților de gimnaziu/liceu în identificarea și elevarea viitoarelor cadre didactice din rândul propriilor elevi-absolvenți ( discuții, mese rotunde,dezbateri). | Instituția de învățământAPL |  |
| 2. | Desfășurarea activităților relevante în vederea ghidării în carieră, inclusiv pedagogică, a elevilor din ultimii ani de gimnaziu și anii de liceu, luând în calcul interesele, capacitățile, talentul, vocația elevilor, dar și perspectivele de angajare pe piața muncii. | Instituția de învățământ |  |
| 3. | Organizarea activităților de informare a elevilor, părinților acestora, comunității privind rolul cadrului didactic. | Instituția de învățământ |  |
| 4. | Organizarea activităților/evenimentelor publice în vederea promovării imaginii pozitive a profesiei de pedagog în societate. | Instituția de învățământ |  |
| 5. | Promovarea bunelor practice educaționale/ a istoriilor de succes a cadrelor didactice/tinerilor specialiști, în special a celor încadrați în mediul rural. | Instituția de învățământ |  |
| 6. | Organizarea concursului tematic de creație ( eseu, poezie, spot video) pentru elevi (*Profesorul meu/De ce vreau să devin pedagog/Profesorii de viitor*), precum și pentru cadre didactice ( *Mândru să fiu pedagog*) | Instituția de învățământDirecția Învățământ Hâncești | 2 etape(local 01-10aprilie,raional - 11 - aprilie)  |

Informația privind realizarea acțiunilor în cadrul campaniei ”**Vreau să devin Pedagog**” urmează a fi expediată electronic Direcției Învățământ până la data de 03.06.2019.

 **Șefa DÎ Hâncești Valentina TONU**

Ex. Cojocaru I.

Tel. 0269 23095